stanford-oval/wikipedia huggingface dataset:
Sex and the City – Sinkkuelämää 2

| Sex and the City – Sinkkuelämää 2> Sex and the City 2 |
| --- | --- |

Ohjaaja:  Michael Patrick King
Käsikirjoittaja:  Michael Patrick King
Tuottaja:   Michael Patrick King  John P. Melfi  Sarah Jessica Parker  Darren Star 
Säveltäjä:  Aaron Zigman
Kuvaaja:  John Thomas
Leikkaaja:  Michael Berenbaum
Pukusuunnittelija:  Patricia Field
Pääosat:   Kim Cattrall  Kristin Davis  Cynthia Nixon  Sarah Jessica Parker 
Valmistustiedot
Valmistusmaa:   Yhdysvallat
Tuotantoyhtiö:  Avery Pix
Levittäjä:  New Line Cinema
Ensi-ilta:   27. toukokuuta 2010  2. kesäkuuta 2010
Kesto:  146 min
Alkuperäiskieli:  englanti
Budjetti:  100 000 000 $
Tuotto:  288 347 692 $
Edeltäjä:  Sex and the City – Sinkkuelämää
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Sex and the City – Sinkkuelämää 2  on jatko-osa elokuvalle Sex and the City – Sinkkuelämää. Elokuvan maailmanensi-ilta oli 27. toukokuuta 2010 ja Suomessa ensi-ilta oli 2. kesäkuuta 2010. Elokuvan virallinen traileri julkaistiin 22. joulukuuta 2009. Elokuvassa näyttelee kaikki sarjan päätähdet. Lisäksi elokuvassa esiintyy pienessä roolissa Penélope Cruz. Miley Cyrus ja Liza Minnelli ovat myös mukana elokuvassa esittäen itseään.
Elokuvan soundtrackillä ovat trailereiden mukaan ainakin Jay-Z:n ja Alicia Keysin kappale "Empire State Of Mind" ja Ricki-Lee Coulterin kappale Can't Touch It.
Rooleissa

| 0 | 1 | 2 |
| --- | --- | --- |
|  Sarah Jessica Parker  | … |  Carrie Bradshaw    |
|  Kim Cattrall  | … |  Samantha Jones    |
|  Kristin Davis  | … |  Charlotte York Goldenblatt    |
|  Cynthia Nixon  | … |  Miranda Hobbes    |
|  Chris Noth  | … |  Mr. Big    |
|  David Eigenberg  | … |  Steve Brady    |
|  Evan Handler  | … |  Harry Goldenblatt    |
|  Jason Lewis  | … |  Jerry "Smith" Jerrod    |
|  John Corbett  | … |  Aidan Shaw    |
|  Miley Cyrus  | … |  cameorooli (oma itsensä)   |
Arvioita

Episodi-lehdessä neljä kriitikkoa antoi elokuvalle pisteitä keskiarvona 1,25.
Turun Sanomien Päivi Valotien mukaan jatko-osassa ei ole enää paljon aineksia jäljellä  alkuperäisestä tv-sarjasta tai edes jatko-osaa edeltäneestä väkinäisestä elokuvasta. Sinkkuelämää ei enää vietetä, seksiäkin on vähän, ja tapahtumapaikaksi on vaihtunut cityn sijasta luksushotelli Arabiemiraateissa. Kahteen ja puoleen tuntiin venytetty elokuva on Valotiestä sisältöönsä nähden sietämättömän pitkä.
Soundtrack

"Rapture" Alicia Keys
"Everything to Lose" (Dido)
"Language of Love" (Cee-lo)
"Window Seat" (Erykah Badu)
"Kidda" (Natacha Atlas)
"Euphrates Dream" (Michael McGregor)
"Single Ladies (Put a Ring on It)" Liza Minnelli
"Can't Touch It" (Ricki-Lee)
"Empire State of Mind (Part II) Broken Down" Alicia Keys
"Love Is Your Color" (Jennifer Hudson and Leona Lewis)
"I Am Woman" Sarah Jessica Parker, Kim Cattrall, Kristin Davis, Cynthia Nixon
"If Ever I Would Leave You" (Sex and the City Men's Choir)
"Sunrise, Sunset" (Sex and the City Men's Choir)
"Till There Was You" (Sex and the City Men's Choir)
"Bewitched, Bothered and Bewildered" (Shayna Steele, Jordan Ballard, Kamilah Marshall)
"Ev'ry Time We Say Goodbye" (Liza Minnelli with Billy Stritch)
"Divas and Dunes" (Aaron Zigman)
Aiheesta muualla

Virpi Salmi: Sinkkuelämää-leffat ovat pahaksi ihmiskunnalle. Helsingin Sanomat 25.5.2010.
Heta Kämäräinen: Sex and the City - Sinkkuelämää 2 (2010)  04.06.2010. Filmgoer.fi.[vanhentunut linkki]
Nick Caamano

Nick Caamano, 2024
Nicholas ”Nick” Caamano (s. 7. syyskuuta 1998 Ontario) on kanadalainen jääkiekkoilija. Caamano edustaa NHL-seura Dallas Starsia. Stars varasi hänet vuoden 2016 varaustilaisuuden viidennellä kierroksella numerolla 146. Caamano on pelipaikaltaan oikea laitahyökkääjä ja kätisyydeltään left. Caamano on pelannut urallaan 19. syyskuuta 2020 mennessä 12 NHL-runkosarjaottelua. Näissä hän on tehnyt yhden maalin ja yhden syötön eli kaksi tehopistettä ja saanut neljä jäähyminuuttia.
Kesäkuussa 2022 Caamano solmi vuoden ja arvoltaan 750 000 dollarin sopimuksen Starsin kanssa.
Etelä-Afrikan Grand Prix 1982

|  Etelä-Afrikan Grand Prix 1982  |
| --- | --- |
 1 osakilpailu 16 osakilpailusta kaudella 1982. 
Päivämäärä:  23. tammikuuta 1982
Sijainti:  Kyalami, Etelä-Afrikka
Ratatyyppi:  Moottorirata
Radan pituus:  4,104 km
Kilpailun pituus:  77 kierrosta, 316,008 km
Paalupaikka
Kuljettaja:   René Arnoux   (Renault)
Paaluaika:  1.06,351
Palkintokoroke
Voittaja:   Alain Prost   (Renault)
Toinen:   Carlos Reutemann   (Williams)
Kolmas:   René Arnoux   (Renault)
Nopein kierros
Kuljettaja:   Alain Prost   (Renault)
Kierrosaika:  1.08,278 (kierroksella 49)
Etelä-Afrikan Grand Prix 1982 oli Formula 1 -sarjan kauden 1982 avausosakilpailu, joka ajettiin 23. tammikuuta 1982 Kyalamin radalla Etelä-Afrikassa.
Kilpailun voitti Renault'lla ajanut Alain Prost. Carlos Reutemann oli vapaasti hengittävällä Williamsilla toinen. Toisella Renault-tallin turboautolla kymmenettä kertaa urallaan paalulta startannut René Arnoux oli kolmas.
Tulokset

| Sija | Nro | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 15 |  Alain Prost | Renault | 77 | 1.32.08,401 | 5 | 9 |
| 2 | 5 |  Carlos Reutemann | Williams-Ford | 77 | + 14,946 | 8 | 6 |
| 3 | 16 |  René Arnoux | Renault | 77 | + 27,900 | 1 | 4 |
| 4 | 8 |  Niki Lauda | McLaren-Ford | 77 | + 32,113 | 13 | 3 |
| 5 | 6 |  Keke Rosberg | Williams-Ford | 77 | + 43,139 | 7 | 2 |
| 6 | 7 |  John Watson | McLaren-Ford | 77 | + 50,993 | 9 | 1 |
| 7 | 3 |  Michele Alboreto | Tyrrell-Ford | 76 | + 1 krs. | 10 |   |
| 8 | 11 |  Elio de Angelis | Lotus-Ford | 76 | + 1 krs. | 15 |   |
| 9 | 10 |  Eliseo Salazar | ATS-Ford | 75 | + 2 krs. | 12 |   |
| 10 | 9 |  Manfred Winkelhock | ATS-Ford | 75 | + 2 krs. | 20 |   |
| 11 | 23 |  Bruno Giacomelli | Alfa Romeo | 74 | + 3 krs. | 19 |   |
| 12 | 17 |  Jochen Mass | March-Ford | 74 | + 3 krs. | 22 |   |
| 13 | 22 |  Andrea de Cesaris | Alfa Romeo | 73 | + 4 krs. | 16 |   |
| 14 | 33 |  Derek Daly | Theodore-Ford | 73 | + 4 krs. | 24 |   |
| 15 | 18 |  Raul Boesel | March-Ford | 72 | + 5 krs. | 21 |   |
| 16 | 4 |  Slim Borgudd | Tyrrell-Ford | 72 | + 5 krs. | 23 |   |
| 17 | 20 |  Chico Serra | Fittipaldi-Ford | 72 | + 5 krs. | 25 |   |
| 18 | 28 |  Didier Pironi | Ferrari | 71 | + 6 krs. | 6 |   |
| Kesk. | 26 |  Jacques Laffite | Ligier-Matra | 54 | Polttoainejärjestelmä | 11 |   |
| Kesk. | 35 |  Derek Warwick | Toleman-Hart | 43 | Rengas/ulosajo | 14 |   |
| Kesk. | 2 |  Riccardo Patrese | Brabham-BMW | 18 | Turbo | 4 |   |
| Kesk. | 25 |  Eddie Cheever | Ligier-Matra | 11 | Polttoainejärjestelmä | 17 |   |
| Kesk. | 27 |  Gilles Villeneuve | Ferrari | 6 | Turbo | 3 |   |
| Kesk. | 1 |  Nelson Piquet | Brabham-BMW | 3 | Ulosajo | 2 |   |
| Kesk. | 12 |  Nigel Mansell | Lotus-Ford | 0 | Sähköt | 18 |   |
| Kesk. | 31 |  Jean-Pierre Jarier | Osella-Ford | 0 | Kolari (Mansell) | 26 |   |
| DNQ | 30 |  Mauro Baldi | Arrows-Ford |   | Karsiutui |   |   |
| DNQ | 32 |  Riccardo Paletti | Osella-Ford |   | Karsiutui |   |   |
| DNQ | 29 |  Brian Henton | Arrows-Ford |   | Karsiutui |   |   |
| DNQ | 14 |  Roberto Guerrero | Ensign-Ford |   | Karsiutui |   |   |
| DNQ | 36 |  Teo Fabi | Toleman-Hart |   | Karsiutui |   |   |
Muuta

Nelson Piquet'n 50. kilpailu
Raul Boeselin ja Manfred Winkelhockin ensimmäinen kilpailu
René Arnouxin kymmenes paalupaikka
Alfa Romeon 50. kilpailu
Osakilpailuviikonlopun alussa kuljettajat menivät hetkellisesti lakkoon ja lukittautuivat hotelliin mielenilmauksena FISA:n päätökselle vaatia kuljettajilta superlisenssiä Formula 1 -sarjaa varten.
Etana

Punasiruetana (Arion rufus).
Etana on nimitys, jota tavallisimmin käytetään kaikista täysin tai lähes kuorettomista maakeuhkokotiloista (Stylommatophora). Etanat eivät muodosta yhtenäistä taksonomista ryhmää, vaan monet eri maakeuhkokotiloiden kehityshaarat ovat itsenäisesti mennettäneet kuorensa evoluution myötä. Etanoiksi kutsuttuja lajeja on muun muassa siruetanoiden (Arionidea) ja harjaetanoiden (Limacidae) heimoissa. Toisinaan nimitystä etanat on kuitenkin käytetty myös maakeuhkokotiloiden lahkon suomenkielisenä nimenä, jolloin se käsittää myös kuorellisia lajeja. Kuorettomia merikotiloita kutsutaan merietanoiksi.
Muista kotiloista poiketen etanoilla ei ole kalkkikuorta, mutta niiden selässä on kalkkikilpi.
Suomessa esiintyvistä etanoista yleisin on metsäetana (Arion fuscus), suurin ukkoetana (Limax cinereoniger). Puutarhoissa tuhoa aiheuttavista etanoista huomattavin on valepeltoetana (Deroceras reticulatum).
Etanat ravintona

Nimitystä etana käytetään myös ravintona käytettävistä kotiloista. Tässä merkityksessä nimitys on kuitenkin harhaanjohtava, sillä useimmat syötävät lajit ovat kuorellisialähde?.
Muu käyttö

Etanan lima eli niin sanottu etanaseerumi on korealaisperäinen ihonhoitoaine.
Symboliikka

Etanan hitauden vuoksi nahjusmaista ihmistä verrataan siihen. ”Katsella kuin etana” tarkoittaa katsomista silmät tapillaan. Etanaa on pidetty kansanperinteessä sään ennustajana (”etana, etana, näytä sarves, onko huomenna pouta”).  Koska viinitarhojen etanat piiloutuvat kalkkikuoren sisälle, mutta tulevat sieltä talven tai kuivuuden jälkeen ulos, etanaa on pidetty Kristuksen ylösnousemisen vertauskuvana. Etana kantaa ”taloaan”, ”koko omaisuuttaan”, aina selässään, joten siitä on tullut myös tyytyväisyyden symboli.
Kirjallisuutta

Koivunen, A., Malinen P., Ormio, H., Terhivuo, J. & Valovirta I.: Suomen kotilot ja etanat : Opas maanilviäisten maailmaan.  (376 s)  Helsinki:  Hyönteistarvike Tibiale Oy, 2014.  ISBN 978-952-67544-6-8
Kapmaan hollantilaiset

Kapmaan hollantilaiset olivat Etelä-Afrikkaan 1600-luvulta alkaen tulleiden etupäässä hollantilaisten siirtolaisten jälkeläisiä, jotka asuivat Kapmaan siirtokunnassa. Termiä käyttivät ennen kaikkea britit erotellakseen Kapmaan "sivistyneemmät" hollantilaiset sisämaassa asuneista buureista, joita he pitivät sivistymättöminä.
Carola (Carolan albumi)

| Carola Carola |
| --- | --- | --- |

Studioalbumin tiedot
 Julkaistu: 1975
 Formaatti: LP
 Tyylilaji: pop, bossanova
 Kesto: 33.04
 Levy-yhtiö: Scandia-Musiikki
Carolan muut julkaisut
| Kielletyt leikit 1970 | Carola 1975 | Maria, Maria 1980 |
Carola on Carolan toinen albumi vuodelta 1975.
Kappaleet > A-puoli

Mä lähden Stadiin – 2.45 (Jackson, yhdessä Lasse Mårtensonin kanssa, säv. Billy Edd Wheeler, Gaby Rodgers, san. Kari Tuomisaari, sov. Esko Linnavalli)
Tyttöjen iskijä Mohair Sam – 2.15 (Mohair Sam, säv. Dallas Frazier, san. Pertti Reponen)
Água de Beber – 2.31 (säv. Antônio Carlos Jobim, san. Vinícius de Moraes)
En automne à Paris – 2.24 (säv. Franck Gerald, Jack Arel)
Poupées d’ete – 2.15 (Kesäkuume, säv. Lasse Mårtenson, san. Sauvo Puhtila, ransk. Frédéric Allouche, Michel Quemener)
Rosinkes und Maldeln – 2.20 (säv. trad., san. Sauvo Puhtila, sov. Jaakko Salo)
Der Rebe Elimelach – 2.40 (säv. ja san. Moyshe Nadir)
Jerusalem – 3.29 (Yerushala im shel zahav, säv. Naomi Shemer-Sapir, san. Sauvo Puhtila)
Kappaleet > B-puoli

Rakkauden jälkeen – 3.34 (Was ich dir sagen will / The Music Played, säv. Mike Hawker, Udo Jürgens, san. Joachim Fuchsberger, suom. Kari Tuomisaari, sov. Esko Linnavalli)
Ei aina käy niin kuin haaveillaan – 2.42 (You Only Live Twice, säv. John Barry, san. Leslie Bricusse, suom. Pertti Reponen)
Nuori tumma – 3.22 (Zigeunerjunge, säv. Hans Blum, san. Kari Tuomisaari, sov. Jaakko Salo)
Sirkusprinsessa – 2.30 (Caravans, säv. Hammond-Hazlewood, san. Kari Tuomisaari, sov. Jaakko Salo)
Jostain vielä laulun kuulen – 3.00 (Quoi pensent les tziganes, säv. Luigi Verderame, san. Pertti Reponen)
Armonaikaa – 2.26 (Oneero, säv. Manos Hadjidakis, san. Kari Tuomisaari)
La La La – 2.22 (La La La, säv. Manuel De La Calva, Ramón Arcusa, san. Kari Tuomisaari)
Aiheesta muualla

Carola discogs.com -sivustolla
Smedby (Kalmar)

| Smedby |
| --- | --- |
 Smedby
 Koordinaatit: 56°40′46″N, 16°14′23″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Kalmar
Väkiluku (31.12.2023):  3 742
Infobox OKVirheellinen NIMI-arvo: 
Smedby on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 3 742 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Smedby (Kalmar) Wikimedia Commonsissa
Eksentrinen anomalia

Eksentrinen anomalia E on taivaankappaleen paikkavektorin kulman ja periapsiksen välinen kulma mitattuna keskuskappaleesta heijastettuna apuympyrälle.
Se on ellipsirataa kiertävän taivaankappaleen paikkaa laskettaessa käytetty apuluku, joka saadaan laskettua radan eksentrisyydestä ja keskianomaliasta.
Eksentrinen anomalia

Kun tunnetaan kappaleen etäisyys keskuskappaleesta r, radan isoakselin puolikas a ja kappaleen radan eksentrisyys e, saadaan  eksentrinen anomalia E
Keskianomalian M ja eksentrisen anomalian E välinen suhde on
Yhtälöä voi ratkoa iteroiden aloittaen
E_{0}=M ja käyttäen yhtälöä   E_{i+1}=M+e\,\sin E_{i}.
Jos eksentrisyys e on alle 0.6627434 eli  e<0.6627434 niin
E_{1}=M+e\,\sin M
E_{2}=M+e\,\sin M+{\frac {1}{2}}e^{2}\sin 2M
E_{3}=M+e\,\sin M+{\frac {1}{2}}e^{2}\sin 2M+{\frac {1}{8}}e^{3}(3\sin 3M-\sin M).
E':n ja  ν:n, todellisen anomalian väline suhde on
tai
Säteen eli paikkavektorin itseisarvon ja anomalian suhde on
ja
Keskianomalia M, eksentrinen anomalia e ja todellinen anomalia ν.
QWK

QWK on BBS-järjestelmien etälukuformaatti. Sen etuna on riippumattomuus käyttöjärjestelmästä.
Uudet viestit

BBS-ohjelma kerää viestialueilta uudet käyttäjän edellisen vierailukerran jälkeen kirjoitetut/lisätyt viestit QWK-formaatin mukaiseen pakettiin. Paketti pakataan pakkausohjelmalla ja sen jälkeen se siirretään tiedostonsiirrolla käyttäjän koneelle.
Vastaukset

Käyttäjän lähettämä vastauspaketti puretaan BBS-järjestelmässä ja kirjoitetut vastaukset sijoitetaan viestialueille asianomaisiin kohtiin.
Historia

QWK-formaatin kehitti Mark "Sparky" Herring, joka esitti PCBoard-purkkisoftan kehittäjille idean etäluvun mahdollisuudesta. Hän käytti formaatin pohjana PCBoard 12.0:n viestikannan formaattia pienillä muutoksilla. Mark "Sparky" Herring kuoli 27.4.2020 swattauksen seurauksena [].
Aiheesta muualla

QWK-formaatin kuvaus
Trekanten

| Trekanten |
| --- | --- |
 Pyhän Olavin kirkko
 Trekanten
 Koordinaatit: 56°41′53″N, 16°07′10″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Kalmar
Väkiluku (31.12.2023):  1 559
Trekanten on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 1 559 asukasta vuoden 2023 lopussa.
Aiheesta muualla

Kuvia tai muita tiedostoja aiheesta Trekanten Wikimedia Commonsissa
Ethelfleda

| Ethelfleda |
| --- | --- |
 Kuva 1200-luvulta.
Mercian hallitsija
Valtakausi:  911–918
Edeltäjä:  Æthelred II
Seuraaja:  Ælfwynn

Syntynyt:  noin 870 Englanti
Kuollut:  918 Tamworth
Puoliso:  Æthelred II
Lapset:  Ælfwynn
Suku:  Wessex
Isä:  Alfred Suuri
Äiti:  Ealhswith
Ethelfleda eli Æthelflæd (noin 870–918) oli anglosaksien kuningatar, joka hallitsi Merciaa vuodesta 911 kuolemaansa asti. Hän oli Wessexin Alfred Suuren ja tämän mahdollisesti mercialaisen puolison Eahlswithin vanhin tytär, joka sai hyvän koulutuksen mahdollisesti Wiltonin tai Winchesterin luostareissa. Hänen isänsä oli tuon ajan oppineimpia miehiä. Ajan aatelistyttöjen tapaan myös Ethelfleda oppi lisäksi miekkailemaan, ampumaan jousella ja ratsastamaan.
Ethelfleda naitettiin noin vuonna 884 Æthelredille, joka oli Mercian kuninkaan poika. Heistä tuli suosittuja kansan keskuudessa. Hän taisteli veljensä Edvard Vanhemman rinnalla maahan tunkeutuneita viikinkejä vastaan. Ethelfleda linnoitti laajoja alueita Merciasta, ja aloitti sitten hyökkäyssodan valtamalla Derbyn ja Leicesterin. Hän laajensi vaikutusvaltaansa myös Walesiin ja Northumberlandiin.
Ethelfleda kuoli Tamworthissa vuonna 918, ja hänet haudattiin Gloucesteriin rakennuttamaansa St. Oswaldin kirkkoon, joka on nykyisin raunioina. Hänen kuolemansa jälkeen Mercian uudeksi hallitsijaksi nousi ensin hänen ainoa tyttärensä Ethelflynn, jonka kuitenkin syrjäytti vallasta jo seuraavana vuonna hänen enonsa Edvard Vanhempi. Ervardista tuli näin myös Mercian hallitsija, ja joka näin hallitsi lähes koko Englantia.
Olpai

| Olpai> Ὄλπαι.Sijainti |
| --- | --- |
 Olpai
Koordinaatit:  38°56′41″N, 21°8′41″E
Valtio:  Kreikka
Paikkakunta:  Agrilovoúni, Kríkellos, Amfilochía, Aitolia-Akarnania, Länsi-Kreikka
Historia
Tyyppi:  kaupunki tai muu asutus
Kulttuuri:  antiikki
Alue:  Amfilokhia, Akarnania
Olpai (m.kreik. Ὄλπαι, lat. Olpae) oli antiikin aikainen kaupunki tai muu asutus Amfilokhiassa Kreikassa. Se sijaitsi nykyisen Amfilochían kunnan alueella noin kolme kilometriä länteen nykyisestä Kríkelloksen kylästä.
Olpai oli rakennettu kukkulalle, joka sijaitsi Ambrakianlahden itärannalla ja tunnetaan nykyisin nimellä Agrilovoúni. Se kuului Argos Amfilokhikonin poliksen alueeseen. Argoksen kaupunkikeskus sijaitsi Olpain lähellä noin neljä kilometriä kaakkoon. Thukydides laski etäisyyden 25 stadioninmitaksi.
Olpai oli linnoitettu asutus. Thukydides mainitsee sen kertoessaan vuoden 426 eaa. Idomenen taistelusta ateenalaisten ja ambrakialaisten välillä. Hänen mukaansa akarnanialaiset ja oletettavasti myös argoslaiset käyttivät Olpaita yhteisen oikeusistuimensa kokouspaikkana. Kaupungin asukkaasta käytettiin etnonyymiä Olpaios (Ὀλπαῖος).
Olpain kukkulalta on löydetty peribolos-muurin ja suuren temppelin jäänteet.
Markku Saukko

| Markku Saukko |
| --- | --- |
 Markku Saukko suosikkijoukkueensa Manchester Unitedin Old Trafford -stadionilla.
Henkilötiedot
Syntynyt: 30. toukokuuta 1974 (ikä 50) Oulu, Suomi
Kansalaisuus:   Suomi
Ammatti:  historian ja yhteiskuntaopin lehtori, toimittaja, tietokirjailija
Arvonimi: Filosofian maisteri
Titteli:  Vuoden jalkapallotoimittaja 2019
Muut tiedot
Merkittävät teokset: Kemin Palloseuran historia (1997) Pohjanranta (Paavo Väyrysen tutkimusassistenttina) (2005) Kahen puolen Kemijokea: Tervolan kunnan historia (yksi tekijöistä) (2017) Poron Voimalla – Napapiirin jalkapallon historia (yhdessä Juha Kanervan ja Mika Wickströmin kanssa) (2020) Juha Malinen - Valmennuksen pidempi oppimäärä (Art House 2024) Yhdessä Mika Wicströmin ja Juha Malisen kanssa.
Markku Saukko (s. 30. toukokuuta 1974 Oulu) on suomalainen historian ja yhteiskuntaopin lehtori, toimittaja ja tietokirjailija.
Saukko on aktiivinen urheilutoimittaja, joka toimii Lapin Kansan jalkapalloasiantuntijana ja useiden muiden lehtien vakituisena avustajana. Saukko on Lapin Historianopettajat ry:n puheenjohtaja ja Lapin Urheilutoimittajakerho ry:n puheenjohtaja ja Rovaniemen seudun Perhokalastajat ry:n hallituksen jäsen.lähde? Hän toimii opettajana Muurolan peruskoulussa.
Elämä

Saukko julkaisi ensimmäiset lehtikirjoituksensa teini-iässä Erä-lehdessä ja Metsästys ja kalastus -lehdessä. Hänet palkittiin nuorille suunnatussa eräharrastus-aiheisessa kirjoituskilpailussa. Intohimo jalkapalloon syttyi jo nuorena, ja Saukko on pelannut jalkapalloa useissa seuroissa alasarjatasolla.lähde?
Saukko valmistui ylioppilaaksi vuonna 1993 Tervolan lukiosta. Saukko opiskeli vuosina 1995–2001 Suomen ja Skandinavian historiaa, yleistä historiaa, aate- ja oppihistoriaa, valtio-oppia, sosiologiaa ja kasvatustiedettä Oulun yliopistossa sekä teologiaa Helsingin yliopistossa. Saukko valmistui filosofian maisteriksi 2001 ja on historian, yhteiskuntaopin, uskonnon ja elämänkatsomustiedon opettaja.lähde?
Saukko valittiin vuoden jalkapallotoimittajaksi Suomen Palloliiton Captain’s Ball Gaalassa 2019.
Yksityiselämä

Saukko on naimisissa Tiina Saukon kanssa. Hänellä on kaksi aikuista lasta.lähde?
Saukon tärkeimpiin harrastuksiin kuuluvat monipuolinen urheilu, perhokalastus, mökkeily, kirjallisuus, musiikki ja luonto.lähde?
Antonov An-72

| Antonov An-72 |
| --- | --- |

Tyyppi:  STOL -kuljetuskone
Valmistaja:  Antonov/HGAPP
Miehistö:  3
Matkustajat:  32-68
Ensilento:  31. elokuuta 1977
Mitat
Pituus:  26,58 m
Kärkiväli:  25,83 m
Korkeus:  8,24 m
Siipipinta-ala:  98,60 m²
Lentomatka:  4 800 km
Voimanlähde
Koneisto:  2 kpl Lotarev D-36
Teho:  2 x 63 700 N
Antonov An-72 (Nato:”Coaler” IATA:”AN7” ICAO:”AN72”) on neuvostoliittolainen STOL-kuljetuslentokone, jota on varusteltu meri- ja tutkavalvontalentokoneiksi. Antonov An-72:sta on olemassa eri versioita. Antonov An-72S on tärkeiden henkilöiden kuljettamiseksi varusteltu matkustajakone ja Antonov An-72P on merivalvontakone.
Antonov An-72:n rinnalla on valmistettu myös Antonov An-74:ää, jota voidaan käyttää äärimmäisen kylmissä ilmasto-oloissa pohjoisessa.
Suomessa Soder Aviation yritti järjestää Virossa rekisteröidyllä Antonov An-72-100 (ES-NOG) -lentokoneella 2006 edullisia matkoja Helsingistä Kittilään laskettelukeskuksia varten, mutta ilmailuhallitus ei lopuksi myöntänytkään lupaa. Antonov An-72-100 on siviilikäyttöön sertifioitu, mutta se ei ole matkustajakonemalli Antonov An-72S:n tapaan.
Onnettomuuksia

2006 ennen 23. huhtikuuta ukrainalainen humanitaarista apua toimittanut kone tuhoutui N'Djamenassa. Silminnäkijöiden mukaan kuului räjähdys ja savupilvi, mikä nousi Kamerunin puolelta. Kuusi miehistön jäsentä kuoli.
2002 ennen 23. huhtikuuta venäläisten lentämä virolainen kone Indonesian Vamenassa laskeutuessaan. Ohjaamon etuosa paloi ja neljä kuoli.
Muunnoksia

Antonov An-72A runko ja siivet pidennetyt
Antonov An-72AT kansainvälisten vakiokonttien kuljetuskyky
Antonov An-72S merkkihenkilöiden matkustajakone
Antonov An-72P merivalvontakone
Käyttäjiä

Aeroflot
Bashkirian Airlines
Islamilaisen tasavallan ilmavoimat (Iran)
Kazahstanin ilmavoimat
Perun ilmavoimat
Ukrainan ilmavoimat
Venäjän ilmavoimat
Yamal Airlines
Tekniset tiedot

Lähde: lähde?
Yleiset ominaisuudet
Suurin lentoonlähtöpaino: &&&&&&&&&&033000.&&&&0033 000 kg
Suoritusarvot
Matkalentonopeus: &&&&&&&&&&&&0-51.01000000550 - 600 km/h
Aiheesta muualla

Wikimedia Commonsissa on kuvia tai muita tiedostoja aiheesta .
Borispolin lentokenttä: Antonov An-72 (kuva)[vanhentunut linkki] (englanniksi)
Ukrainan ilmavoimien An-72 sarjanumero 36576097927 (kuva) (englanniksi)
Aviaport (Arkistoitu – Internet Archive) (venäjäksi)
Hämevaara

| Hämevaara> Tavastberga |
| --- | --- |
 Kaupungin kartta, jossa Hämevaara korostettuna.
Kaupunki:  Vantaa
Suuralue:  Myyrmäen suuralue
Kaupunginosa nro:  11
Pinta-ala:  1,0 km² 
Väkiluku:  1 713 (31.12.2023)
Postinumero(t):  01640
Lähialueet:  Linnainen, Pähkinärinne, Hämeenkylä, Varisto, Rajatorppa, Vapaala; Espoon Lintuvaara
Hämevaara (ruots. Tavastberga) on kaupunginosa Länsi-Vantaalla, Espoon rajan tuntumassa. Naapurikaupunginosia ovat Vantaalla Linnainen, Pähkinärinne ja Rajatorppa sekä Espoon puolelta Lintuvaara. Vuoden 2020 lopussa kaupunginosan väestöstä muuta kuin suomea, ruotsia tai saamea äidinkielenään puhuvien osuus oli 9,9 prosenttia.
Hämevaaran päiväkoti.
Hämevaarassa on pääasiallisesti omakotitaloja ja niiden lisäksi muutama kerros- ja rivitalo. Hämevaarassa ei ole muita palveluja kuin päiväkoti ja kirpputori, lähin kauppa sijaitsee Pähkinärinteessä. Lisäksi Hämevaarassa sijaitsee Pöllökallio, joka on jääkautista rantakivikkoa. Alueella toimii Hämevaara-seura, jonka tunnuksena on pöllö. Hämevaarassa sijaitsee myös lentoliikenteen radiomajakka, taajuudella 381 KHz.
Viisaritien ja kaupunginrajan väliin on kaavoitettu uusia pientalotontteja (Vieteritie, Vieterikuja ja Vieteririnne).
Hämevaarantien ja Rajatorpantien kulmaukseen on valmistunut kerrostalokortteli.